T.Tassadit: Zik d ayefki kan i s-nettak i llufan, mi ara yebdu lmakla nettak-as taḥrirt n ssmid, umbaɛd ad as-tebduḍ cwiṭ n lxeḍra neɣ tabaṭaṭat di lkanun ad teww deg yiɣed, ad as-txedmeḍ cwiṭ n zzit ad tt-yečč. Ma yehlek ad as-tfaqeḍ yugi ad iṭṭeḍ, yugi ad iṭṭes ad twaliḍ iḍarren-is la ten-yettḥukku, neɣ ma tmerru tɛebbuṭ ad d-teddmeḍ cwiṭ n zzit ad as-tdehneḍ timiṭ-is,ma yella twet-it llaqya seg uyefki ttuqimen-as medden cwiṭ n mernuyet ad tt-tsirdeḍ mliḥ seg uɣebbar ad tt-teẓdeḍ s umehraz ad as-ternuḍ cwiṭ n waman ad t-isew llufan ad yeḥlu. Daya i wumi cfiɣ a yelli.